Jika En. La Cosse bukan suspek,
kenapa awak bawa dia masuk untuk soal siasat?
Ia bukan soal siasat.
Kami tiada sebab untuk percaya dia pembunuhnya mulanya.
Julian bukan penjenayah. Dia seorang pakar IT.
Dia takkan selamat di sana.
Kami bertiga bekerja bersama.
Gloria, saya dan Trina.
Kami saling melindungi.
Maksud awak, De Marco suruh Gloria laporkan Hector Moya?
Lebih daripada itu. Dia beri Gloria pistol untuk ditanam di bilik Moya
untuk pastikan dia dipenjarakan selamanya.
Siasatan kami telah membongkar 33 orang baharu
yang mungkin berkaitan dengan kes kita.
Penyiasat saya sendiri ada dalam senarai ini.
Saya tiada kena-mengena dengan kes awak.
Jika begitu, tak perlu risau.
Setiap saksi memberi kita asas untuk dapatkan yang seterusnya.
Val bawa kita ke Sly Jr.
Sly Jr. bawa kita ke Trina.
Harap-harap dia bawa kita ke De Marco.
Pernahkah awak ditahan oleh ejen DEA bernama James De Marco?
Rasanya tak.
Bukankah awak beritahu saya sebelum keterangan awak hari ini
yang Gloria Dayton pemberi maklumat sulit
yang bekerja untuk Ejen James De Marco dalam DEA?
Saya beritahu awak macam-macam sebab awak bayar sewa saya.
Mickey, awak kata nak guna suspek lain,
bukan teori konspirasi. Saya berdepan penjara seumur hidup.
Siapa Peter Sterghos?
Itu nama yang saya jumpa
ketika cuba mengaitkan Neil Bishop dengan Ejen De Marco.
Saya memasang perangkap.
Sterghos ialah umpan.
Bishop dan De Marco muncul di rumah Sterghos.
Mereka berdua pecah masuk rumah saksi mungkin pihak pembela.
Penjenayah berlencana yang paling teruk.
Jika kamu buru dia, janganlah tersasar.
KHAMIS 3 OGOS 6:06 PETANG
Awal awak sampai.
Awak pun sama.
Saya tak boleh tidur.
Saya berjaga semalaman memikirkan hujah saya
bagi senarai saksi yang dipinda dan saya dah sedia.
Terlalu bersedia, ya? Berapa banyak kopi awak minum?
Hanya kopi Vietnam.
Serta bru sejuk.
Ini pula latte chai, jadi ia tak dikira.
Saya juga belikan awak burrito.
Makan cepat sebab air liur Batman dan Robin di sana sudah meleleh.
Tak apa. Semua yang kita perlu hari ini ada di dalam kotak.
Tolong saya semak semuanya sekali lagi.
Saya selalu buat begitu.
Saya lewat?
- Tak. - Tak.
Gustavo sudah buat yang terbaik.
Harap-harap badan Julian tak mengecut lagi.
Awak dah putuskan cara untuk gunakan video pengawasan itu?
Belum lagi. Ia bom yang sudah berdetik.
Tak boleh guna langsung
melainkan hakim tarik keputusannya dan benarkan De Marco beri keterangan.
Awak fikir Hakim Turner akan benarkan De Marco masuk
selepas ribut Trina tempoh hari?
Itulah gunanya saksi-saksi hari ini.
Jika gagal juga, kita perlu cuba pulihkan Trina.
De Marco pasti mengugutnya untuk menipu di kandang saksi.
Mungkin kita boleh buat dia memihak kita.
Semoga berjaya.
Cisco, cari Trina.
Mungkin jika kita beri dia perlindungan, dia beritahu awak apa yang berlaku.
Baiklah.
Kita ada kurang sejam sebelum ke mahkamah.
Panggil saya apabila kita nak bertolak.
Ya.
Berusahalah, sayang.
SAMBUNGAN...
Haller dan Rakan-rakan.
Apa?
Tak, salah seorang pelatih sepatutnya hantar.
Tak apa. Saya akan hantar sendiri.
Saya suka hantar benda. Maaf.
Aduhai!
Tak guna.
Awak okey?
Saya terlalu sibuk menjadi penolong peguam
sehingga saya lupakan kerja-kerja lain.
Ada banyak invois belum bayar!
Saya perlu berada di kamar hakim dalam 51 minit.
Selepas saya hantar kamu ke mahkamah, saya perlu beri bailif sut Julian.
Saya boleh siapkan semua invois itu.
Awak serius?
- Ya. - Oh, Tuhanku, Izzy.
Terima kasih. Boleh awak mula dengan tuan tanah sebelum kita diusir?
Serius. Tiga hari lagi, kita boleh dihalau.
Saya akan hantar cek itu sendiri.
Saya terhutang budi dengan awak.
Jangan risau. Saya akan tolong.
L... awak akan berjaya.
Saya benar-benar harap begitu.
Awak tahu apa yang saya perlu?
Lebih kafein.
Okey.
AWAK LAPANG?
MAHKAMAH TINGGI LOS ANGELES
Ingat, saksi utama ialah Bishop. Kita perlu dapatkan dia.
Yang lain cuma gangguan. Sentiasa duduk di sebelah kiri hakim.
Macam helah minda Jedi. Kurangkan konfrontasi.
Mickey, saya ajari awak helah minda Jedi. Saya baca dalam majalah Parade.
- Yakah? - Ya!
Saya ingat Legal. Mesti saya dah gila.
Apa khabar dia di pusat hidup berbantu itu?
Dia mesej saya pagi tadi, merayu untuk Chicken 'N Waffles Roscoe.
Awak rasa apa khabar dia?
Saya tak suka lelaki itu. Bongkak betul.
Usah biar dia buat awak jengkel.
Haller.
Ya. Saya benci dia.
Selamat pagi, peguam.
Kita ada hari yang sibuk, jadi mari kita mula.
En. Forsythe, saya andaikan
awak sudah kaji senarai saksi yang dipinda pihak pembela?
Ya, Yang Arif, tapi menggelarnya senarai saksi yang dipinda adalah salah.
Tiga puluh tiga nama baharu bukan pindaan.
Ini senarai baharu yang tak munasabah langsung.
Izinkan saya mencelah, Yang Arif.
Kami sudi menawarkan kompromi
yang saya percaya akan buat En. Forsythe gembira.
Yang Arif, pihak pembela telah singkirkan beberapa nama dalam senarai saksi ini.
Tinggal tiga nama sahaja di sini.
Bagaimana 48 jam lalu, awak ada 30 nama penting untuk pembelaan awak
dan sekarang awak hanya perlu
Sylvester Funaro Sr., Peter Sterghos dan Neil Bishop?
Kami perlukan empat orang, Yang Arif, tapi awak menolak James De Marco,
jadi kami memperkemas pembelaan kami.
Yang Arif, Rakyat masih ada masalah dengan ketiga-tiga nama ini.
Sylvester Funaro Sr. ialah peguam yang dipecat
yang tiada kaitan dengan kes ini
dan apa-apa yang dia boleh sumbangkan cuma dengar cakap.
Sebenarnya...
En. Funaro akan beri keterangan tentang hubungannya dengan Hector Moya,
yang telah memberinya pemahaman unik tentang mangsa
dan motif bagi pembunuhannya.
Seperti yang saya kata, dengar cakap.
Awak dah cakap tadi, En. Forsythe. Awak ada bantahan lain?
Ya, Yang Arif. Rakyat membantah pemasukan Peter Sterghos.
Kami sudah siasat individu ini
dan tak menemukan sebarang kaitan dia dengan kes ini.
Yang Arif, pihak pembela mahu membentangkan teori alternatif
dalam pembunuhan Gloria Dayton.
Kami percaya En. Sterghos mungkin boleh beri keterangan
yang mengaitkan pembunuhan Dayton dengan pembunuhan dua orang
yang berlaku berdekatan rumahnya 10 tahun lalu.
Sepuluh tahun lalu?
Biar betul!
Yang Arif, Rakyat menggesa mahkamah
untuk tidak membenarkan siasatan tanpa tujuan ini.
Ini bukan siasatan tanpa tujuan,
yang akan menjadi jelas
apabila En. Sterghos dibenarkan beri keterangan.
- Ada apa-apa lagi, En. Forsythe? - Ya, Yang Arif.
Sekali lagi, penyiasat saya sendiri, Neil Bishop, ada dalam senarai ini.
Dia bukan saksi jenayah.
Ini hanya helah terang-terangan pembela untuk mengetahui strategi pendakwa.
Yang Arif, dengan segala hormatnya kepada En. Forsythe, itu tak masuk akal.
Pendakwa sudah selesai membentangkan kes mereka,
jadi kami dah tahu strategi mereka.
Walaupun begitu,
tiada keterangan berkaitan yang En. Bishop boleh beri.
Pembela dibenarkan menyoal dengan giat
bagaimana pendakwa mengumpul dan menganalisis bukti,
termasuklah keterangan saksi.
Tiada duluan yang menghalang kami
daripada memanggil penyiasat mereka untuk buat begitu.
Tambahan pula, mahkamah rayuan berulang kali memutuskan
peguam bela berhak mendapat latitud yang luas
dalam pembentangan kes mereka dan usaha untuk menghalang peguam
daripada bertanya soalan berkaitan atau membentangkan teori lain
adalah berbahaya dan boleh diubah.
Saya ada undang-undang kes berkaitan jika mahkamah mahu lihat.
Tak perlu, Cik Crane. Mahkamah sedia untuk buat keputusan.
Saya akan menerima bantahan En. Forsythe
kepada Sylvester Funaro dan Peter Sterghos,
melainkan pihak pembela mahu
memperbaharu hujah bagi pemasukan mereka?
Namun, saya akan tolak bantahan kepada pemanggilan Neil Bishop.
Seperti yang dikatakan pihak pembela, mereka berhak bertanya soalan
tentang proses Rakyat dalam pembawaan kes ini.
- Baiklah, Yang Arif. Terima kasih. - Bagus. Ada apa-apa lagi?
Tiada, Yang Arif.
Baiklah. Kamu boleh pergi. Saya akan jumpa kamu di mahkamah.
BUTIK GUSTAVO FESYEN LELAKI
Nah. Tukang jahit dah kecilkan beberapa inci lagi.
Potongannya lebih baik sekarang.
Terima kasih.
Awak dapat tidur malam tadi?
Julian, saya tahu Trina satu rintangan,
tapi saya janji rancangan ini sedang berjaya.
Kami ada bukti baharu tentang De Marco, bukti penting.
Saya cuma sedang usahakan cara untuk gunakannya, okey?
Mari.
Perkara pertama yang ayah saya ajar ialah,
"Tali leher yang kemas ialah langkah serius pertama dalam hidup."
Oscar Wilde.
"Kebaikan hati ialah intipati persahabatan."
Oh. En. Wilde juga?
Dia antara kegemaran saya.
Ya, ayah saya tiada dalam hidup saya.
Dengar kata, dia seorang yang teruk, jadi rasanya saya tak terlepas banyak.
Kecuali cara ikat tali leher.
Lebih baik sekarang.
Saya nampak teruk, bukan?
Saya nampaknya dalam mata David.
Dia pandang saya macam saya mayat hidup.
Awak kehilangan banyak berat badan. Dia cuma risau akan awak.
Hei, sut ini nampak lebih cantik. Awak nampak kemas.
Hei, saya tertanya-tanya.
Adakah membantu jika saya beri keterangan?
Tak. Tak...
Tak bagus letak klien di kandang saksi, Julian,
terutamanya sekarang.
Pihak pendakwa akan gunakan setiap butiran tentang pekerjaan awak
dan juri takkan menyahut baik.
Saya cuma harap saya boleh membantu.
Bukan hanya untuk saya.
Saya main semula malam itu dalam kepala saya berulang kali.
Mungkin jika kami tak bergaduh,
jika saya boleh pujuk dia atau duduk dengannya lebih lama,
mungkin dia masih hidup?
Julian, dengar sini.
Gloria terlibat dengan orang yang salah, okey?
Tak mungkin kita boleh selamatkan dia.
Cara kita bantu dia sekarang adalah dengan menang, okey?
Trina!
Trina, awak ada di dalam?
Trina, awak ada di sini?
Mickey Haller hantar saya.
Cisco?
Dia dah pergi.
Pintu tak berkunci. Rumahnya bersepah.
Sama ada dia pergi tergesa-gesa, atau ada orang melawat dia.
De Marco lebih menakutkan dia daripada kartel itu.
Jika dia buat dia takut, tiada apa kita boleh buat sekarang.
Saya tak rasa begitu. Kenapa De Marco nak sakiti dia sekarang?
Dia dah buat apa yang disuruh.
Tak, Trina dalam bahaya. Dia sedang bersembunyi.
Di mana?
Mungkin ada satu tempat awak boleh cari.
Cat, apa yang berlaku?
ACL saya koyak semalam.
- Aduhai. - Saya tak apa-apa.
Mereka beri saya ubat tahan sakit, tapi saya perlu dibedah.
Saya tak boleh sertai penerbitan selebihnya. Mungkin lebih lama.
Saya bersimpati, sayang.
Tinggal tiga episod saja, tapi penerbit perlukan pengganti secepatnya.
Sebab itu saya telefon.
Saya cadangkan awak.
Itu... Wah.
Terima kasih, tapi awak tahu saya sudah lama tak menari.
Sekarang awak boleh menari semula.
Saya tak percayai orang lain untuk lakukannya. Awak boleh, Iz.
Saya tak tahu nak cakap apa.
Saya tunjukkan mereka hasil kerja awak. Mereka nak jumpa awak.
Mereka akan adakan temu duga esok.
Jangan risau. Kerja ini milik awak jika awak mahu.
Temu duga itu cuma formaliti.
Untuk makluman awak, studio dan rangkaian akan ada di sana.
Pukul berapa esok?
Bahan Bukti G Pembela, Yang Arif.
Ini rekod telefon bimbit Gloria Dayton,
yang disediakan oleh pendakwa dalam proses penemuan.
Tiada bantahan, Yang Arif.
Dimasukkan.
Detektif Whitten, pernahkah awak lihat rekod ini?
Ya, pernah. Saya yang dapatkannya.
Ada tulisan di bahagian atas halaman pertama.
- Adakah itu tulisan awak? - Ya, betul.
Boleh awak tolong bacakan apa yang tertulis?
24 Ogos.
Kenapa awak tulis tarikh itu?
Hari itu saya terima rekod daripada syarikat telefon.
24 Ogos.
Empat belas hari selepas Gloria Dayton dibunuh.
Ketika itu, Julian La Cosse sudah ditangkap, bukan?
Ya, betul.
Kalau begitu, apa gunanya rekod telefon ini?
Siasatan tak berhenti begitu saja selepas penangkapan.
Saya meneroka segala jalan pertanyaan yang ada.
Begitu. Adakah mana-mana panggilan ini penting dalam siasatan awak?
Ya.
Panggilan daripada klien awak, Julian La Cosse, pada malam pembunuhan.
Apa yang dia buat?
TENGOKLAH NANTI.
Detektif, boleh awak selak ke halaman sembilan rekod telefon?
Awak nampak nombor yang ditandakan? Yang berakhir dengan 6700?
Ya, kod kawasan 213-632-6700.
Bila Cik Dayton mendail nombor itu? Tarikh dan masa?
3 Ogos, pukul 6:47 petang.
3 Ogos. Seminggu sebelum dia dibunuh.
Detektif Whitten, saya akan tunjukkan
apa yang telah ditandakan sebagai Bahan Bukti A Pembela.
Bantahan, Yang Arif.
Apa kaitan gambar ini dengan rekod telefon ini?
Yang Arif, ini bahan bukti yang dimasukkan sebelum ini.
Saya akan mewujudkan kaitannya.
Bantahan ditolak.
Detektif, kami dapati gambar ini diambil
ketika sepina disampaikan kepada Gloria Dayton
berhubung dengan usul habeas Hector Moya.
Boleh awak bacakan masa dan tarikh dalam gambar ini?
Pukul 6:06 petang, 3 Ogos.
Nombor telefon yang kita kenal pasti dalam telefon bimbit Cik Dayton pula.
- Bila dia buat panggilan itu? - Pukul 6:47 petang.
Untuk lebih jelas lagi,
Gloria Dayton terima sepina ini pada petang 3 Ogos.
Empat puluh satu minit kemudian, dia buat panggilan itu, benar?
Ya, tapi...
Pernahkah awak cuba sahkan nombor itu?
- Saya tak ingat. - Awak tak ingat?
- Tak apa. Awak ada telefon bimbit awak? - Bantahan.
Atas alasan apa?
Mengasak. Mengapi-apikan. Tak berkaitan.
Apa saja aksi yang peguam ini mahu buat, ia cuma untuk pertunjukan.
Pertunjukan?
Yang Arif, juri patut tahu siapa yang Cik Dayton hubungi
selepas menerima sepina itu.
Menghubungi nombor itu sekarang cara terbaik untuk tahu.
Bantahan ditolak. Teruskan, En. Haller.
Terima kasih, Yang Arif. Beginilah.
Kita gunakan telefon saya.
Detektif, boleh awak hubungi nombor itu?
Pentadbiran Penguatkuasaan Dadah, Divisyen Los Angeles.
Siapa yang anda cari?
Helo? Boleh saya bantu? Helo?
Maaf, salah nombor.
Senyap!
Detektif, adakah awak setuju
selepas Cik Dayton menerima sepina itu,
dia telefon DEA dengan telefon bimbitnya?
Sukar untuk tahu jika dia yang telefon.
Orang lain boleh gunakan telefon dia.
Pernahkah awak tanya jika Cik Dayton ada kaitan dengan DEA,
seperti menjadi pemberi maklumat?
Tidak.
Saya tak tahu apa-apa tentang sepina itu ketika itu.
Kedua, jika seseorang itu pemberi maklumat,
mereka takkan telefon nombor utama DEA.
Tiada sebab untuk saya mencurigai panggilan telefon ini.
Okey. Sekejap. Maaf, detektif. Cuma saya agak keliru.
Tadi awak kata awak tak ingat jika awak siasat panggilan ini atau tidak.
Sekarang awak kata awak tahu tentang panggilan ini,
cuma tak mencurigainya?
- Tak. Awak memutar belit cakap saya. - Biar saya tanya semula.
Tahukah awak yang mangsa menghubungi DEA
seminggu sebelum dia dibunuh? Ya atau tidak.
Tidak.
Detektif, awak baru beri keterangan
yang awak tak tahu
bahawa Gloria Dayton telah disepina untuk usul habeas Hector Moya.
Adakah awak ingat bila awak dapat tahu tentang itu?
Beberapa bulan lalu, setelah pembela sediakan bahan penemuan mereka.
Apa yang awak buat dengan maklumat itu?
Saya periksanya, sama seperti semua maklumat yang masuk.
Apa yang awak simpulkan?
Ia tiada kaitan dengan kes ini. Ia kebetulan.
Kebetulan?
Tapi Detektif, kita baru dapat tahu yang Gloria Dayton menghubungi DEA
sejurus selepas dia diberikan sepina dalam kes itu.
Bunyinya bukan macam kebetulan.
Bantahan. Peguam yang beri keterangan?
Diterima. Tanya soalan, En. Haller.
Detektif, jika awak tahu bahawa seminggu sebelum dia dibunuh,
Gloria Dayton menerima sepina, kemudian segera menghubungi DEA,
adakah awak akan berminat untuk siasat sebabnya?
Bantahan. Spekulasi.
Diterima.
Tiada soalan lagi, Yang Arif.
Baiklah. Kita akan berehat sebentar.
Detektif Whitten, awak boleh turun.
Ahli juri, sila ingat teguran anda.
Yang Arif, boleh kita berbincang?
Boleh.
Hakim Turner, dengan apa yang kita baru dengar,
kami dengan hormatnya meminta pertimbangan awak
membenarkan Ejen James De Marco beri keterangan.
Ia meletakkan perkaitan keterangannya dalam sudut baharu.
Yang Arif, semua ini sindiran.
Pendekatan ini takkan berjaya dan peguam bela pun tahu.
Dia cuba menimbulkan masalah.
Kami bukan nak timbulkan masalah, Yang Arif.
Inilah teori kebersalahan pihak ketiga
yang mahkamah rayuan telah benarkan secara konsisten
dan ubah secara konsisten apabila tidak dibenarkan.
Tahniah, En. Haller. Saya akan benarkan Ejen De Marco beri keterangan.
Tapi dari segi keterangan ini, saya akan kawal awak baik-baik.
Soalan berkaitan sahaja.
Terima kasih, Yang Arif.
Apa yang berlaku?
Hakim benarkan Ejen James De Marco beri keterangan.
Bagus, bukan?
Sangat bagus.
Sekarang kita cuma perlu pastikan dia datang.
Beritahu Cisco untuk berkhemah di luar bangunan persekutuan kalau perlu.
Pastikan De Marco dapat sepina itu.
Percayalah, berita ini sangat baik.
DE MARCO DIBENARKAN. SEPINA DIA SEGERA
Kendall Roberts?
Siapa awak?
Mickey Haller hantar saya
untuk lihat jika awak dengar khabar kawan lama, Trina Rafferty.
Kami agak risau akan dia.
Kenapa awak fikir saya tahu di mana dia?
Mickey kata kamu saling melindungi dulu.
Saya fikir dia mungkin hubungi awak.
Seperti yang saya sudah beritahu dia, itu hal lama
dan dia berjanji saya takkan terlibat, okey?
Jadi, tolong pergi.
Cik Roberts, jika awak... dengar khabar Trina,
tolong beritahu dia yang kami mahu membantu.
Dia mungkin dalam bahaya. Dia tak perlu hadapinya sendiri.
Awak nak berbual?
Mari berbual.
BERITAHU SAYA JIKA SAYA TERLEPAS APA-APA
Hei, Lorna.
Izzy, awak siapkan invois-invois ini?
Terima kasih banyak.
Saya dah agak awak perlu bantuan.
Saya nak kembali ke sini untuk buat dengan awak.
Awak makan tengah hari tadi?
Tiada masalah, Lorna. Betul.
Semuanya okey?
Ya. Saya cuma...
Saya perlu ambil cuti esok. Boleh?
Sudah tentu. Izzy, awak pasti awak okey?
Awak boleh beritahu saya apa saja.
Saya tahu.
Cuma perlu selesaikan hal peribadi. Itu saja.
Kita berbual nanti, okey?
Ya.
- Hai, semua. - Apa khabar?
Saya benci memandu Lincoln.
Benda itu ada sepuluh titik buta dan semua pengesannya memekak.
- Di mana Izzy? - Dia ambil cuti.
Tak apa. Saya boleh buat tiga-tiga kerja.
Bukannya menjadi penolong awak, pengurus pejabat awak
dan memandu awak ke mahkamah buat saya tertekan.
Lorna, saya boleh pandu sendiri. Tiada masalah.
Saya bangun sejam awal dan tak buat sentalan tanah liat merah
hanya kerana nak datang ke sini.
Masuk kereta, Haller!
Okey. Aduhai.
Cepat!
Bagaimana Cisco naik kereta ini?
- Undurkan tempat duduk awak! - Bagaimana?
Cari benda itu!
Pihak pembela memanggil Victor Hensley.
Siapa lelaki ini?
Perangkap kita.
En. Hensley, boleh awak beritahu juri pekerjaan awak?
Saya pengurus besar Hotel Roosevelt di Los Angeles.
Sebagai pengurus, awak ada akses kepada semua rekod hotel, benar?
- Ya, betul. - Bagus.
En. Hensley, seperti yang awak tahu, klien saya, Julian La Cosse,
mengendalikan laman web untuk pengiring.
Menurut laman web itu, pada malam 10 Ogos,
seorang lelaki bernama Daniel Price
membuat janji temu dengan mangsa, Gloria Dayton,
di bilik 837 hotel awak.
Ya, saya tahu.
Kami juga dapati bahawa klien saya menghubungi bilik itu
pada 10 Ogos, pukul 4:40 petang untuk mengesahkan janji temu.
Dia bercakap dengan lelaki yang mengaku sebagai Daniel Price.
Boleh awak sahkan jika ada Daniel Price yang menginap di bilik itu pada masa itu?
- Menurut rekod kami, tiada. - Tidak?
Tiada sebelum pukul 4:40 petang.
Pasangan suami isteri,
Daniel dan Laura Price, menginap di bilik itu malam sebelumnya,
tapi mereka daftar keluar pukul 4:15 petang.
Jadi, tiada sesiapa di bilik itu?
Saya tak pasti.
Saya cuma boleh kata tiada tetamu berdaftar
di bilik itu pada masa itu.
Mereka daftar keluar lewat, jadi bilik itu kosong sepanjang malam.
En. Hensley, mungkinkah seseorang memasuki bilik itu
untuk jawab panggilan itu? Orang yang mengaku sebagai Daniel Price?
Apa-apa pun boleh jadi,
tapi pintunya dikunci secara elektronik, jadi orang itu perlukan cara untuk masuk.
Okey. Mari tukar topik sekejap.
En. Hensley, apabila awak dapat tahu
yang Gloria Dayton berada di hotel awak sebelum pembunuhannya,
adakah awak memulakan penyiasatan?
Ya. Sebaik saja kami sedar yang hotel itu memainkan peranan penting
dalam situasi itu, kami menyiasatnya.
Saya sendiri yang mengetuai siasatan.
Adakah awak dapat mewujudkan garis masa peristiwa malam 10 Ogos?
Ya. Cik Dayton masuk ke hotel pada pukul 9:41 malam.
Dia terus naik lif ke tingkat lapan,
mungkin untuk ke bilik 837.
Okey. Apa yang berlaku seterusnya?
Cik Dayton kembali ke lobi beberapa minit kemudian
sebelum keluar dari hotel pada pukul 9:50 malam.
Masa itu sangat khusus. Bagaimana awak tahu semua ini?
Daripada rakaman keselamatan kami.
Rakaman keselamatan?
Ya.
Hotel ini ada sistem keselamatan yang sangat luas,
dengan kamera yang mengambil rakaman bercap masa di semua tempat awam dan lif.
Sebaik kami meneliti rakaman itu, mudah untuk mewujudkan garis masa.
Adakah awak bawa rakaman ini hari ini?
Ya. Saya ada beberapa salinan.
Pernahkah sesiapa daripada pihak pendakwa ambil rakaman ini?
Ya. En. Neil Bishop daripada pejabat peguam daerah.
Dia ambil semuanya kira-kira dua bulan lalu,
Dua bulan lalu?
Yang Arif, boleh kita berbincang?
Biar saya teka, En. Haller.
Awak tak tahu tentang rakaman ini semasa proses penemuan?
Betul. Menurut saksi ini,
En. Forsythe ada rakaman ini selama lebih dua bulan.
Tak. Saya pun baru tahu tentang rakaman ini.
Penyiasat awak sendiri yang mengambilnya.
Yang Arif, semua pihak setuju bahawa mangsa melawat hotel ini
beberapa jam sebelum kematiannya. Itu tak dipertikaikan.
Rakaman video ini, seperti yang digambarkan oleh saksi,
tak berkaitan.
Yang Arif, mana mungkin kita boleh sahkan jika ia berkaitan tanpa lihat rakamannya?
Berapa lama awak perlukan?
- Sejam sudah cukup. - Baiklah.
Kita akan berehat selama sejam, di mana saya juga akan semak rakaman itu.
En. Forsythe, saya cadangkan awak pun buat begitu.
Terima kasih, Yang Arif.
Apa berlaku tadi?
Pintu jerat terbuka.
Perangkap itu.
Kita perlukan cara untuk jadikan rakaman keselamatan bukti
tanpa sesiapa tahu kita adanya selama ini.
Kita adanya selama ini?
BOLEH CAKAP SEKEJAP?
Kita tak perlu semak rakaman itu selama sejam, bukan?
Tak, tapi kita perlu nampak begitu.
Bawa ini ke bilik dengan komputer riba awak.
- Saya? Kenapa? Awak nak ke mana? - Saya akan ke sana secepatnya.
Elok awak belikan saya latte.
Hei, Izzy.
Ada yang tak kena?
Saya perlu akui sesuatu.
- Apa? - Saya hadiri temu duga kerja.
Oh.
Bukan dengan Tony Walsh, bukan?
Percayalah, lelaki itu menyusahkan.
Cat tercedera. Mereka perlu seseorang untuk gantikan dia dalam rancangan.
Sebagai jurukoreograf?
Izzy, baguslah.
Maksud saya, bukan lututnya, tapi ini peluang yang baik untuk awak.
Ya.
Betul.
Menari ialah... impian saya selama ini.
Pada masa yang sama, saya suka bekerja untuk awak.
Saya rasa saya membuat perubahan. Saya membantu orang.
Seperti awak bantu saya.
Saya cuma...
Beginilah, Izzy.
Awak ibarat keluarga saya, okey? Keluarga saling menyokong.
Saya tak mahu kehilangan awak,
tapi saya juga tahu kita perlu dengar gerak hati kita.
Jika menari yang awak mahukan, awak perlu lakukannya.
Itulah masalahnya.
Melihat Cat tercedera dan makan ubat tahan sakit...
entahlah.
Ia buat saya terkenang akan benda yang saya tak suka.
Baiklah. Jadi, apa kata hati awak?
Awak keluarga saya juga.
Awak, Lorna, Cisco.
Saya nak komited sepenuhnya, tapi saya bukan peguam
dan saya tak boleh memandu untuk awak selamanya.
Kalau begitu, awak mungkin bernasib baik
kerana jawatan pengurus pejabat kosong.
Awak mungkin calon yang sempurna.
Saya anggap kenaikan pangkat ini ada kenaikan gaji?
Aduhai! Ini dia.
Serta hari cuti yang saya boleh guna untuk mengajar di sana sini.
Baiklah. Kita akan bincang.
Saya pasti kita boleh cari jalannya. Jadi, setuju?
Awak kata temu duga tadi. Mereka ada tawarkan kerja?
- Mickey, awak tahu mereka tawarkan kerja. - Begitu, ya? Okey.
En. Hensley, boleh awak jejaki pergerakan Cik Dayton untuk kami
sementara kami mainkan rakaman?
Sudah tentu.
Itu Cik Dayton yang memasuki hotel.
Dia menuju ke lif, tekan butang untuk naik.
Kami tiada kamera di tingkat tetamu atas dasar privasi,
tapi waktunya kira-kira lima minit kemudian.
Cik Dayton kembali ke lobi dan terus menuju ke meja depan.
En. Hensley, dalam imej ini,
boleh awak tunjukkan staf awak yang boleh dilihat dalam kamera?
Pasukan meja depan, sudah tentu,
serta lelaki ini, Charles, ahli pasukan keselamatan kami.
Siapa lagi awak boleh kenal pasti?
Tiada lagi.
Bagaimana dengan lelaki yang memakai topi ini?
Kami tak nampak mukanya.
En. Hensley, nampaknya kita takkan boleh lihat muka lelaki ini,
tapi daripada pakaian dan kelakuannya, adakah awak rasa lelaki ini pekerja hotel?
Tak. Semua pekerja kami berpakaian uniform sepanjang masa.
Adakah awak ada pegawai keselamatan yang menyamar sebagai tetamu?
Tak, tiada. Pasukan keselamatan kami ada tempat tinjau sendiri
dan mereka semua pakai blazer dengan tanda nama.
Begitu. Jadi, jika lelaki ini bukan pekerja hotel,
awak rasa apa yang dia buat dalam rakaman ini?
Bantahan. Menimbulkan spekulasi.
En. Hensley sudah jadi pengurus Roosevelt selama lebih 13 tahun.
Dia pernah jadi penyambut tetamu dan pengawal
lebih sepuluh tahun sebelum itu.
Dia lebih tahu tentang lobi itu.
Saya rasa dia cukup layak untuk memberikan pertimbangan profesionalnya
tentang apa yang dia lihat dalam video ini.
Saya akan benarkan. Tolong jawab soalan itu, En. Hensley.
Dalam pertimbangan profesional saya, saya rasa lelaki ini mengekori dia.
Dia menunggunya sebelum dia sampai.
Dia tahu di mana letaknya kamera dan cara menyembunyikan wajahnya.
Kemudian, apabila dia turun semula, dia mengekori dia keluar.
Kita boleh nampak apabila dia tiba-tiba pergi ke meja depan,
pergerakan itu buat dia terkejut dan dia perlu sesuaikan diri.
Dia lelaki misteri.
Jadi, awak memberitahu kami
yang Cik Dayton tiba di hotel awak
tempat lelaki misteri ini menunggu dia,
yang kemudian mengekorinya keluar dan beberapa jam kemudian, dia mati?
Bantahan. Di luar skop pengetahuan saksi.
Diterima.
Tiada apa-apa lagi, Yang Arif.
Saksi awak, En. Forsythe?
Cuma satu soalan, Yang Arif.
En. Hensley,
jika pertimbangan profesional awak diketepikan,
hakikatnya awak tak tahu siapa lelaki ini atau apa yang dia buat.
Benar?
Ya. Sudah tentu.
Terima kasih. Tiada apa-apa lagi.
Saksi boleh turun.
Hebat kesannya tadi. Saya nampak.
Patutkah saya ambil MINI atau kita jalan saja?
Tak, jalan saja. Lebih selesa untuk lutut saya.
Ya. Awak tengok rakaman itu?
Atau awak buangnya
dengan kesilapan profesional awak yang lain?
Ia tak berkaitan.
Awak tahu apa yang berkaitan?
Maklumkan saya supaya saya boleh siap sedia.
Awak tak patut biar bangsat itu perkenalkannya.
Masalah saya sekarang, nampaknya ada penyalahgunaan kuasa.
Saya tak peduli apa awak fikir berkaitan atau tidak.
Jangan rahsiakan apa-apa daripada saya.
Dia berpeluh sekarang.
Saya minta maaf, Bill.
Yang mana satu?
Beri saya masa untuk mula simpan barang ini,
kemudian kita siap sedia untuk keterangan De Marco.
- Apa kita akan makan? - Oh, Tuhan.
Saya terlupa.
Makan piza sajalah. Saya tak nak dengar awak merungut.
Teka siapa yang tak jalan-jalan.
Kenapa anak-anak yang selalu menderita?
Mickey, saya tak cukup tangan. Saya tak boleh buat begini sendiri.
- Lorna, saya... - Dengar cakap saya.
Kita perlukan bantuan. Saya tak maksudkan pelatih.
Bantuan sebenar.
- Lorna, berhenti. - Ada sesiapa mahukan Din Tai Fung?
Doa awak termakbul. Ini pengurus pejabat baharu kita.
Izzy? Oh, Tuhan! Saya tumpang gembira untuk awak!
Untuk saya juga.
Ada dua usul di atas meja saya. Ia perlu difailkan semalam.
Dengan kenaikan gaji kita, banyak duit sudah keluar,
jadi kita perlu dapatkan semula duit.
Mari telefon orang-orang yang berhutang. Mula keluarkan bil.
Seperti yang awak syak, saya tak dapat jumpa De Marco.
Sebaliknya mereka hantar peguam sendiri.
Mereka terima sepina bagi pihak De Marco?
Ya, tapi tak pasti sama ada dia akan datang atau tidak.
Bagaimana dengan Trina?
Saya tawarkan dia tempat persembunyian Road Saints,
tapi dia nak tinggal dengan Kendall.
Berita buruknya, dia takkan bahayakan diri demi kita atau Glory.
Malah, dia takkan beri keterangan lagi sehingga De Marco ditangkap.
Maksudnya kita perlu ikut cara lain.
Ada satu lagi perkara yang mengganggu saya.
Trina akhirnya mengaku
yang De Marco paksa dia menipu di kandang saksi.
Tapi dengar sini.
Bukan De Marco sahaja.
Saya fikir mungkin Bishop. Saya tunjukkan dia gambar.
Dia kata bukan dia.
Dia kata lelaki ini tak cakap apa-apa
dan rupanya bukan macam polis yang dia pernah nampak.
Jadi, dengan siapa De Marco terlibat?
Kegiatan dadah menguntungkan. Ia buat orang korup.
De Marco sememangnya korup.
Jadi, kita perlu bersiap sedia untuk keterangannya
jika ia benar-benar berlaku.
Saya setuju, tapi mari kita berehat dulu. Hari ini hari yang bagus.
Hari yang hebat.
Saya setuju.
Untuk Izzy, yang mengajari saya bahawa 24 jam
sudah cukup untuk merindui seseorang.
Untuk mereka yang telah pergi.
Minum!
- Minum. - Minum.
Jalan.
Jalan, tuan-tuan! Jalan!
Naik bas.
Meniarap!
Melutut!
Tunduk bawah!
BERDASARKAN NOVEL OLEH MICHAEL CONNELLY
Terjemahan sari kata oleh Siti Salmi